เสี่ยแตงโมเปลี่ยนไป
บรรดาเสี่ยนักลงทุนรายใหญ่ในตลาดหลักทรัพย์ ที่เปิดเผยตัวในสื่อต่างๆ นั้นแทบจะนับคนได้ หนึ่งในนั้นย่อมต้องมี &#8220; หรือ สมเกียรติ ธนัตถ์เจริญกุล วงศ์คุณทรัพย์ เสี่ยนักลงทุนรายใหญ่ชื่อดังชาวหาดใหญ่ จ.สงขลา รวมอยู่ด้วย
17 เม.ย. 2556

บรรดาเสี่ยนักลงทุนรายใหญ่ในตลาดหลักทรัพย์ ที่เปิดเผยตัวในสื่อต่างๆ นั้นแทบจะนับคนได้ หนึ่งในนั้นย่อมต้องมี “ หรือ สมเกียรติ ธนัตถ์เจริญกุล วงศ์คุณทรัพย์ เสี่ยนักลงทุนรายใหญ่ชื่อดังชาวหาดใหญ่ จ.สงขลา รวมอยู่ด้วย 
จากช่างตัดผม กำทุนก้อนแรก 8 หมื่นบาทเข้าตลาดหุ้น เริ่มจากพฤติกรรมการเล่นของ “เสี่ยแตงโม” จะเน้นเข้าออกเร็ว กด (ขาย) ต้องมิด บิดต้องซิลลิง ช่วงที่พีกสุดๆ หรือช่วงปกติของตลาดหุ้น เขาจะทำวอลุมซื้อขายแต่ละปีตกราว 5 หมื่นล้านบาท ทำให้ชื่อ “แตงโม” เป็นที่รู้จักกว้างขวางในหมู่เซียนหุ้นหาดใหญ่ 
จาก อ.หาดใหญ่ สู่ จ.เชียงใหม่ เสี่ยแตงโมพาตัวเองและครอบครัวไปทำธุรกิจอสังหาริมทรัพย์ที่ถนนนิมมานเหมินท์ เมื่อหลายปีที่ผ่านมา ชื่อ “แตงโม” แทบจะเงียบหายไปจากวงการ และปริมาณการลงทุนในหุ้น ณ ปัจจุบัน ลดลงมากว่าครึ่งหนึ่งของ 5 หมื่นล้านบาท เหลือปีละไม่ถึง 2 หมื่นล้านบาท 
“เสี่ยแตงโม” บอกว่า เกมการลงทุนของเขาเปลี่ยนไป ใช้เวลาแห่งการเรียนรู้มา 15 ปี ขณะนี้พูดได้เต็มปากว่าเป็นนักลงทุนเต็มตัว มีแนวคิดใกล้ “เสี่ยปู่สมพงษ์ ชลคดีดำรงกุล” โดยมี “เสี่ยปู่” เป็นไอดอลของเขา 
3 ปีที่ผ่านมา เสี่ยแตงโมเริ่มคิดได้ว่าหากการเล่นหุ้นของเขายังเป็นการเก็งกำไร ทำให้เหนื่อย 
“เสี่ยแตงโม” บอกเหตุผลที่เปลี่ยนแนวคิดลงทุน เพราะการเก็งกำไรเหนื่อย ผลตอบแทนได้ 10-20% ของพอร์ต แต่ถ้าลงทุนยาวๆ เลือกหุ้นแล้วเข้าไปเยี่ยมชมกิจการ พบผู้บริหาร ใช้แนวคิดเดียวกับเสี่ยปู่ 
“ตลาดหุ้นต้องใช้เวลาลงทุน 3-6 เดือนอย่างน้อย ไม่ใช่ซื้อวันนี้แล้ว (หุ้น) ต้องขึ้น การเก็งกำไรมันเหนื่อย ได้กำไร 10-20% ตอนนี้ผมเปลี่ยนมาลงทุนยาวๆ ผลตอบแทนคนละเรื่องเลย เป้าหมายผมคือ 100% ซึ่งไม่ยาก และให้เวลาถือหุ้นดีๆ เหมือนที่ผมถือหุ้น EA (พลังงานบริสุทธิ์) 30 กว่าล้านหุ้น ผมมั่นใจมาก ไม่กลัวเลย เป็นหุ้นตัวแรกของผมที่ผมให้น้ำหนักมากและมั่นใจมากๆๆ ในรายได้ปี 2558 หุ้นตัวนี้ผมแบ่งให้ลูก 2 คนเลย”
สำหรับการลงทุนปัจจุบันนี้ เสี่ยแตงโมไม่ได้ใช้มาร์จิน เพราะมองว่าตลาดต้องปลอดโปร่งกว่านี้ หรือปลอดข่าวร้าย เพื่อไม่ประมาท เขาเก็บหุ้นเข้าพอร์ต 70% เพียงพอต่อการลงทุน 
ในเมื่อ “เสี่ยแตงโม” มองตลาดหุ้นไม่ปลอดโปร่ง แต่เก็บหุ้นเข้าพอร์ต 70% ของพอร์ต ถือว่าค่อนข้างมาก เขาให้เหตุผลว่า ระยะยาวแล้วเขายังมองตลาดหุ้นดีมาก แต่ถ้าเป็นการเก็งกำไรเล่นยาก มองยาวไปถึงปีที่ประเทศไทยเข้ารวมกลุ่มประชาคมเศรษฐกิจอาเซียน (เออีซี) ซึ่งเสี่ยแตงโมมองดัชนีตอนนั้น 2,000 จุด 
“ไม่ต้องกลัว ตลาดตอนนี้น่าซื้อมาก เป็นโอกาสเข้าไปเลือกซื้อหุ้นพื้นฐานดี ลงทุน โดยเฉพาะหุ้น ปตท. (PTT) ต่ำมาก ซื้อเลย เลือกหุ้นพื้นฐานดีๆ แล้วถือยาว ส่วนที่ตลาดหุ้นสวิงแรงขึ้นลงวันละ 3040 จุด เพราะนักลงทุนกังวล และเป็นการปรับพอร์ต อย่าไปกลัว ซื้อไปเลยหุ้นพื้นฐาน” เสี่ยแตงโมแนะนำ
เสี่ยแตงโม กล่าวอีกว่า นอกจากการลงทุนในตลาดหุ้นแล้ว ยังลงทุนอสังหาริมทรัพย์ เช่น ทำเกสต์เฮาส์ที่เกาะพีพี ซึ่งลงทุนได้ 6 ปีแล้ว จะคืนทุนในปีที่ 7 นี้ ส่วนที่ดินที่มีอยู่ในหาดใหญ่ ปัจจุบันสร้างมูลค่าเพิ่มจำนวนมากให้กับเขา ฉะนั้นจึงไม่มีประโยชน์ใดๆ ที่ “เสี่ยแตงโม” จะเสียเวลาไปเล่นเก็งกำไรหุ้นลุ้นให้เหนื่อยเหมือนเดิม